b'\n_START_ARTICLE_\nAutoeuropa\n_START_PARAGRAPH_\nAutoeuropa - Autom\xc3\xb3veis Lda. er en bilsamlefabrik beliggende i kommunen Quinta do Anjo i kredsen Palmela, Portugal.\n_START_SECTION_\nHistorie\n_START_PARAGRAPH_\nEfter indg\xc3\xa5elsen af et joint venture mellem Volkswagen og Ford i juli 1991, blev det 2 mio. m\xc2\xb2 store anl\xc3\xa6g bygget p\xc3\xa5 fire \xc3\xa5r, herunder et omgivende firmaomr\xc3\xa5de hvorp\xc3\xa5 de vigtigste leverand\xc3\xb8rer ogs\xc3\xa5 ligger._NEWLINE_Oprettet som et 50/50-joint venture var det oprindelige form\xc3\xa5l at s\xc3\xa6lge en f\xc3\xa6lles produceret MPV under tre varem\xc3\xa6rker: Volkswagen Sharan I, SEAT Alhambra I og Ford Galaxy. Ved produktionen af disse tre stort set ens bilmodeller opn\xc3\xa5ede Autoeuropa n\xc3\xa6sten sin kapacitetsgr\xc3\xa6nse p\xc3\xa5 172.500 enheder om \xc3\xa5ret._NEWLINE_Da Ford tr\xc3\xa5dte ud af samarbejdet og modellernes levetid lakkede mod enden, overtog Volkswagen anl\xc3\xa6gget hvorved produktionstallet faldt drastisk. I Volkswagens interne bydesystem havde anl\xc3\xa6gget konkurreret med andre Volkswagen-fabrikker om produktionen af nye modeller, og fabrikken var lukningstruet._NEWLINE_Til sidst vandt Autoeuropa i 2005 produktionen af den nye Volkswagen Eos, hvilket f\xc3\xb8rte til en udnyttelse p\xc3\xa5 79.896 biler med de hidtidige modeller. I 2008 startede produktionen af tredje generation af Volkswagen Scirocco, og i dag besk\xc3\xa6ftiger fabrikken 3.000 personer p\xc3\xa5 fabrikken samt 2.350 arbejdspladser hos leverand\xc3\xb8rer p\xc3\xa5 fabriksomr\xc3\xa5det og 3.750 leverand\xc3\xb8rer i Portugal._NEWLINE_Da de best\xc3\xa5ende modeller skulle til at afl\xc3\xb8ses, konkurrerede anl\xc3\xa6gget igen for produktion af nye modeller fra 2010. Herefter vandt de produktionen af den nye Volkswagen BlueSport Roadster._NEWLINE_Den 11. februar 2011 bes\xc3\xb8gte den tyske forbundspr\xc3\xa6sident Christian Wulff fabrikken i rammerne af sit statsbes\xc3\xb8g med den portugisiske pr\xc3\xa6sident An\xc3\xadbal Cavaco Silva.'